Habib Diallo

Mouhamadou Habibou Diallo (sündinud 18. juunil 1995 Thièsis) on Senegali jalgpallur, kes mängib ründajana Saudi Araabia kõrgliigaklubis Al Shabab ja Senegali jalgpallikoondises.

Ta alustas klubikarjääri Prantsusmaa klubis FC Metz, debüteerides hooajal 2015–16 Prantsusmaa esiliigas. Sel hooajal lõi Diallo liigas üheksa väravat. Järgmisel hooajal mängis ta Metziga Prantsusmaa kõrgliigas, kus ta lõi vaid ühe värava. Aastatel 2017–2018 mängis ta laenul Prantsusmaa esiliiga klubis Brest. Hooajal 2018–19 lõi Diallo Metzis mängis Prantsusmaa esiliigas 26 väravat, millega oli liigas paremuselt teine väravakütt. Samal hooajal võitis ta Metziga Prantsusmaa esiliiga ning Diallo valiti liiga sümboolsesse koosseisu. Hooajal 2019–20 lõi Diallo Prantsusmaa kõrgliigas 12 väravat.

2020. aasta oktoobris sõlmis Diallo viieaastase lepingu Prantsusmaa kõrgliigaklubiga Strasbourg.

2023. aasta augustis siirdus ta 20 miljoni euro eest Al-Shababi.

Senegali jalgpallikoondises debüteeris Diallo 17. novembril 2018 Aafrika rahvaste karikavõistluste valikmängus Ekvatoriaal-Guinea vastu. Koondisekarjääri esimese värava lõi ta 13. novembril 2019 mängus Kongo vastu. 2022. aastal tuli ta Senegali koondisega Aafrika meistriks.

Kategooria:Senegali jalgpallurid
Kategooria:FC Metzi mängijad
Kategooria:RC Strasbourgi jalgpallurid
Kategooria:Ligue 1 mängijad
Kategooria:Sündinud 1995